open-index/open-wikipedia-markdown huggingface dataset:
הפצצת התחנה המרכזית הישנה של תל אביב (1948)

ב-18 במאי 1948 במהלך מלחמת העצמאות, הפציץ חיל האוויר המצרי את התחנה המרכזית הישנה של תל אביב, ארבעה ימים לאחר הכרזת העצמאות של מדינת ישראל. באירוע נהרגו 42 אנשים.

## רקע

התקיפה התרחשה במסגרת מערכת הפצצות, שביצעו כוחות חיל האוויר המצרי בתל אביב, שגרמה בסך הכל למותם של כ-150 אנשים.

## ההפצצה
ההפצצה אירעה ב-18 במאי כאשר מטוסי דאגלס C-47 מצריים החלו להפציץ את התחנה המרכזית הישנה של תל אביב, אשר הייתה עמוסה בנוסעים באותה העת. לפי הדיווחים בפלסטיין פוסט "פצצת פיצול במשקל 50 פאונד" הרעידה את הבניין. 42 אנשים מתו בהפצצה, כולל ארבעה עובדים של חברת האוטובוסים דן. מעל ל-100 אנשים נפצעו בהפצצה.

תחנת האוטובוסים נפגעה באופן משמעותי כתוצאה מההפצצה, והאירוע נחשב למתקפה הקטלנית ביותר מסוגה נגד מטרה ישראלית, אשר הוצאה לפעול על ידי חיל האוויר המצרי.

## אחרית דבר
ישראלים רבים, ובמיוחד תושבי תל אביב, זעמו על התקרית וקראו לחיל האוויר הישראלי להפגיז יעדים במצרים כנקמה. ההפצצה שכנעה גם טייסים רבים, כולל את טייס הקרב היהודי-אמריקני לו לנרט, להצטרף ללחימה לטובת ישראל.

## ראו גם
* היסטוריה של תל אביב
* החזית המצרית במלחמת העצמאות

## הערות שוליים

קטגוריה:תל אביב במלחמת העצמאות
קטגוריה:לחימה אווירית במלחמת העצמאות
קטגוריה:מלחמת העצמאות: 1948
ת
קטגוריה:התחנה המרכזית הישנה של תל אביב
חצי האי יוז (אנטארקטיקה)

[ממוזער|מפת [ת'רסטון (אי)|האי ת'רסטון.]]
[ממוזער|[תצלום לוויין של האי ת'רסטון.]]
**חצי האי יוז** (באנגלית: **Hughes Peninsula**) הוא חצי אי מכוסה קרח, לחופו הצפוני של האי ת'רסטון, בארץ אלזוורת' שבאנטארקטיקה.

חצי האי ממוקם ממערב למפרצון הנרי.

אורכו של חצי האי 33 קילומטרים.

בקצה הצפון-מזרחי של חצי האי יוז, ממוקמת לשון היבשה המכוסה קרח - כף דייוויס.

## היסטוריה
### מיפוי חצי האי

חצי האי מופה לראשונה בהתבסס על תצלומי אוויר שצולמו על ידי צי ארצות הברית, במהלך מבצע קפיצה לגובה (מבצע היי ג'אמפ), בקיץ האנטארקטי - בדצמבר 1946.

### מקור השם

שמו של חצי האי ניתן לו על ידי הוועדה המייעצת לשמות אנטארקטיים.

חצי האי נקרא על שם ג'רי יוז (Jerry Hughes), שהיה עוזר צלם, וצילם את האי ת'רסטון מהליקופטרים, במסגרת משלחת חקר ים בלינגהאוזן (Bellingshausen Sea Expedition) של צי ארצות הברית שנערכה במהלך הקיץ האנטארקטי - פברואר 1960.

## לקריאה נוספת

• Charles Swithinbank, Richard S. Williams, Jr., Jane G. Ferrigno, Kevin M. Foley, Christine E. Rosanova, and Lina M. Dailide, **[https://pubs.usgs.gov/imap/2600/E/i2600e.pdf COASTAL-CHANGE AND GLACIOLOGICAL MAP OF THE EIGHTS COAST AREA, ANTARCTICA: 1972–2001]**, U.S. DEPARTMENT OF THE INTERIOR U.S. GEOLOGICAL SURVEY TO ACCOMPANY MAP I–2600–E

## קישורים חיצוניים
* חצי האי יוז באתר הסקר הגאולוגי של ארצות הברית
* חצי האי יוז באתר הגאזט האנטארקטי המשווה SCAR של ממשלת אוסטרליה
* חצי האי יוז באתר marineregions
* מזג אוויר נוכחי עדכני בחצי האי יוז
** נתוני שקיעת/זריחת שמש/ירח עדכניים בחצי האי יוז
** תחזית מזג אוויר עדכנית ארוכת טווח עבור חצי האי יוז
** נתוני מזג אוויר היסטוריים עבור חצי האי יוז
** סטטיסטיקות מזג אוויר עבור חצי האי יוז

## הערות שוליים

יוז
שמעון ואנונו

**שמעון ואנונו** הוא סופר, היסטוריון וחוקר בתחום תולדות הקהילות היהודיות ורבני ארצות המזרח ומשגיח בישיבת חיי תורה בירושלים.

## ביוגרפיה
נולד ליעיש וציפורה ואנונו שעלו מהעיר רבאט במרוקו והתיישבו בירושלים.

ואנונו כתב ספרים רבים בכל תחומי מחשבת ישראל והיסטוריה יהודית, חלק גדול מהם עוסק בשימור והנצחת זכרם ודבריהם של רבני ובני קהילות יהודיות בארצות המזרח ובצפון אפריקה ובליקוט ואספה של התנאים והאמוראים ותולדותם, כן ערך וכתב ספרי קריאה לילדים על צדיקי הדורות. ספריו יצאו לאור בהוצאות הספרים יפה נוף, הוצאת יריד הספרים ובהוצאה עצמית.

באנציקלופדיה "ארזי הלבנון" שחיבר, הוא מסקר כ-7000 דמויות שכיהנו בתפקידים רבניים בספרד ובארצות המזרח, מתקופת הגאונים ועד לימינו.

בנוסף ואנונו משמש כמשגיח בישיבת "חיי תורה" בירושלים.

ואנונו מתגורר בירושלים. נשוי לרעייתו קרן.

## חיבוריו

## קישורים חיצוניים
* 

## הערות שוליים

קטגוריה:אנציקלופדיסטים יהודים
קטגוריה:עורכים ספרותיים יהודים
קטגוריה:מו"לים יהודים
קטגוריה:מחברי ספרות תורנית
קטגוריה:חוקרי יהדות חרדים
קטגוריה:מהדירי ספרות תורנית
קטגוריה:פרשני התפילה
קטגוריה:פרשני ספרות חז"ל
קטגוריה:פרשני הגדה של פסח
קטגוריה:פרשני מסכת אבות
קטגוריה:מחברי ספרי מוסר ומחשבה
קטגוריה:פרשני מגילת אסתר
קטגוריה:היסטוריונים חרדים
קטגוריה:משגיחים ישראלים
דיג בקרח

ממוזער|דיג בקרח המתבצע באמצעות חכה
**דיג בקרח** (באנגלית: **Ice fishing**) הוא פעילות של דיג המתבצעת דרך פתח בקרח בגוף מים קפוא. הדיג מתבצע בעזרת חוטים, חכה, קרסים , חניתות, וכלי ציד נוספים המשמשים לדיג.

## דיג בקרח כמקצוע
דיג בקרח אינו מקצוע בפני עצמו, אבל פופולרי בתור ספורט או תחביב באזורים קפואים. בעבר דיג בקרח שימש כמקור מזון לאנשים ללא כל אלטרנטיבה, כי הוא פעילות ציד מסוכנת ולא משתלמת כמקור מזון. כיום בדומה לתחרויות דיג, מתקיימות תחרויות דיג בקרח בעיקר באזור צפון אמריקה הצפונית, וכוללות פרסים כספיים. המשתתפים בתחרויות אינם נחשבים ספורטאים אלא דייגים ומתחרים על:
* מספר הדגים שנתפסו בזמן מוגבל
* השווי הכספי של הדגים שדגו
* גודל הדגים
* נדירות הדגים

גודל הדגים הוא המדד הנפוץ ביותר בתחרויות. התחרות הגדולה ביותר כיום נערכת מדי שנה בבריינרד שבארצות הברית וכוללת מספר רב של משתתפים הדגים באמצעות חכה ומתחרים על הדג הגדול ביותר.

## הסכנות בדיג בקרח
ממוזער|שלט אזהרה מקרח דק ומסוכן
ממוזער|שמאל|שני דייגים
קרח הוא קרקע קשה שבירה ולא צפויה לעיתים קרובות. לכן, פעילות כלי רכב אופנועים ומשאיות המשמשות לרוב כמקור לציוד יכולות לגרום לסדקים ושברים בקרח. במקומות קרים מתרחשות רוחות חזקות ששוברות לוחות קרח גדולים. בנוסף קרח הוא חלק וקשה נפילה על קרח יכולה להיות מסוכנת וכואבת ויכולה לגרום לכוויות קור והיפותרמיה, נפילה למים קפואים יכולה לגרום להלם קור, לטביעה מתחת לשכבת הקרח, להיפותרמיה ולמוות.

**התגוננות מסכנות בדיג בקרח**

לפני הדיג יש לבדוק את עובי שכבת הקרח, שיש כוחות הצלה מוכנים בקרבת מקום, בגדים חמים וציוד הגנה מכוויית קור. במקומות קפואים שוממים ומרוחקים (המשמשים באופן שכיח לדיג קרח) לוקח זמן לכוחות ההצלה והחילוץ להגיע ולאתר את המקום. תחרויות קרח רבות שוכרות צוללנים וכוחות הצלה פרטיים לאירוע ובמקרים חריגים מזעיקים מסוקים ואנשי חילוץ מיוחדים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:דיג
קטגוריה:קרח
מצוות לינה

**מצוות לינה** היא מצווה  מדאורייתא להישאר ללון בירושלים ביום הקרבת קורבן.

## מקור
נאמר בתורה . מפסוק זה למדו חז"ל שאדם חייב לשהות בירושלים בלילה שלאחר הקרבת הקרבן שהביא. יש אומרים שברגל החיוב הוא לשהות בירושלים במשך כל ימי הרגל, גם אם לא הביא קרבן באותו יום ויש אומרים שהחיוב הוא רק לילה אחד כבכל קרבן.

## טעם המצווה
התורה תמימה טען שההסבר למצווה זה הוא החיוב על כל אדם לצאת לדרכו בבוקר בלבד מפני שבלילה מצוי הזק. לשיטה זו פסוק זה הוא מקור לדין רחב בהרבה.

הרש"ר הירש כתב שסיבת דין זה היא לשהות בקרבת המקדש ולספוג את אווירתו.

## קישורים חיצוניים
* מצוות לינה, מטח
* מצוות לינה בירושלים על פי האמור בפרשת ראה
* 

## הערות שוליים

קטגוריה:פרשת ראה
קטגוריה:קורבנות ביהדות
Díganle

**Díganle** הוא שיר שהוקלט על ידי הזמרת-יוצרת האמריקאית לזלי גרייס והזמרת-יוצרת האמריקאית בקי ג'י. השיר יצא לאור ב-28 בספטמבר 2017, על ידי חברת התקליטים סוני מיוזיק לטין, כסינגל שלא מתוך אלבום. גרייס כתבה את השיר ביחד עם ג'י ופזמונאים נוספים. רמיקס רשמי בהשתתפות CNCO יצא לאור ב-17 באוגוסט 2018.

השיר הגיע למקום השמיני במצעד השירים הלטיניים הדיגיטליים המסחריים.

## רקע וכתיבה
השיר נכתב על ידי לזלי גרייס, מרקו מאסיס, פרנק סנטופימיו, סזאר רומן, בקי ג'י ואלחנדרו מונטנר והופק על ידי טייני. לאחר יציאת הסינגל, "Nada de Amor", החליטה גרייס לשתף פעולה עם ג'י בדואט שאת שמו, "Díganle" פרסמה בהמשך. השתיים שיתפו פעולה ברמיקס לשיר, "", של מאו וריקי משנת 2018.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות.

## וידאו קליפ
הווידאו קליפ הרשמי של השיר פורסם ב-29 בספטמבר 2017, ביום יציאתו כסינגל. בתחילת הקליפ, ניתן לשמוע ולראות סופת רעמים וברקים כאשר גשם יורד בחוץ. בהמשך לכך, ניתן לראות את גרייס מתחילה לבצע את השיר ולאחר מכן, את ג'י מצטרפת אליה. הקליפ של הרמיקס יצא לאור ב-17 באוגוסט 2018.

נכון לאפריל 2022, מונה הצפיות של הקליפים עומד על למעלה מ-445 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2017
קטגוריה:סינגלים מ-2017
קטגוריה:סינגלים מ-2018
קטגוריה:שירי לזלי גרייס
קטגוריה:שירי בקי ג'י
קטגוריה:שירי CNCO
קטגוריה:שירים בספרדית
קטגוריה:שירים שנכתבו על ידי בקי ג'י
קטגוריה:שירים שנכתבו על ידי לזלי גרייס
קטגוריה:סינגלים בהוצאת סוני מיוזיק לטין
הקורפוס ה-30 (צרפת)

**הקורפוס ה-30** (בצרפתית: **Corpe d'Armée 30e**) היה קורפוס של הצבא הצרפתי שלחם במלחמת העולם הראשונה והתפרסם בשל פועלו בקרב ורדן.

## היסטוריה
ב-10 באוגוסט 1915 הוקמה מפקדת "האזור המבוצר של ורדן", וב-21 בינואר 1916 שונה שמה ל"הקורפוס ה-30". הקורפוס תחת פיקודו של פול כריטיין ספג את המתקפה הגרמנית הראשונית בקרב ורדן וספג אבדות כבדות, אולם המשיך להילחם באזור במהלך המערכה. בשנת 1918 לחם הקורפוס במהלך הקרב השני על המארן, ולאחר מכן השתתף במתקפת מאה הימים, ובכלל זה בקרב איפר החמישי, ובשנת 1919 פורק הקורפוס.

## קישורים חיצוניים

קטגוריה:גייסות במלחמת העולם הראשונה
30
Dulce

**Dulce** הוא שיר שהוקלט על ידי הזמרת-יוצרת האמריקאית לזלי גרייס והראפר ויסין. השיר יצא לאור ב-20 באוקטובר 2017, על ידי חברת התקליטים סוני מיוזיק לטין, כסינגל שלא מתוך אלבום. גרייס כתבה את השיר ביחד עם ויסין ולינארס. הוא תואר כשיר מסוגת המוזיקה הלטינית והרגאטון.

בשנת 2019, לרגל יום הולדת ה-24 הכיר בו מגזין בילבורד כאחד משירי הנצפים והמצליחים ביותר של גרייס.

## רקע וכתיבה
השיר נכתב על ידי לזלי גרייס ביחד עם ויסין ולינארס והופק על ידי הייד "אל ורדדרו קווימיקו" ולוס לג'נדריוס. "Duro y Suave" הפך לשיר המצליח ביותר של גרייס ונוריאל ברחבי העולם, כאשר דורג בעשרות מצעדי פזמונים שונים; הוא הגיע למקום השני במצעד הסינגלים של צ'ילה, כמו גם למקום השמיני במצעד הסינגלים של אקוודור.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3 מיליון השמעות.

## וידאו קליפ
הווידאו קליפ הרשמי של השיר פורסם ב-20 באוקטובר 2017, ביום יציאתו כסינגל. בתחילת הקליפ, ניתן לראות את גרייס אוכלת סוכרייה על מקל ולאחר מכן את ויסין כשהוא מתחיל לבצע את השיר. בהמשך לכך, ניתן לראותה כשהיא שוחה בבריכת כדורים. לאורכו של הקליפ, ניתן לראות את השניים מבצעים את השיר יחד, לצד תנועות ריקוד שונות.

נכון לאפריל 2022, מונה הצפיות של הקליפ עומד על למעלה מ-15 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לזלי גרייס
קטגוריה:שירים בספרדית
קטגוריה:שירים שנכתבו על ידי לזלי גרייס
קטגוריה:סינגלים בהוצאת סוני מיוזיק לטין
פראן קירבי

**פרנצ'סקה "פראן" קירבי** (באנגלית: **Francesca "Fran" Kirby**; נולדה ב-29 ביוני 1993), היא כדורגלנית אנגלייה, המשחקת בעמדת החלוצה בברייטון אנד הוב אלביון שבסופר ליג האנגלית ובנבחרת אנגליה. זכתה 5 פעמים באליפות הסופר ליג האנגלית ו-5 פעמים בגביע האנגלי, נבחרה פעם אחת לשחקנית השנה בליגה האנגלית ונכון ל-2022 היא הכובשת המובילה של צ'לסי בכל הזמנים.

## קריירה
### קריירת מועדונים
קירבי נולדה ברדינג והחלה לשחק כדורגל כילדה קטנה בשכונה ומגיל 7 במועדון הכדורגל המקומי. היא שיחקה בקבוצות הגיל השונות ובהיותה בת 16 עברה לשחק בקבוצה הבוגרת של המועדון. קבוצת רדינג שיחקה בתקופה זו בליגה השנייה ובמשך 3 השנים ששיחקה בקבוצה הייתה קירבי הכובשת המצטיינת. לאחר אליפות העולם ב-2015 עברה לצ'לסי בסכום כסף שנחשב בזמנו לשיא בהעברת שחקנית כדורגל בין קבוצות באנגליה.

כבר בשנתה הראשונה בצ'לסי הובילה את המועדון לזכייה היסטורית בדאבל. קירבי הפכה לשחקנית משמעותית בצ'לסי כשהיא הופכת במהלך השנים למלכת השערים של הקבוצה בכל הזמנים. זכתה עם הקבוצה בדאבל נוסף בעונת 2017/2018 ובאליפות בעונת 2019/2020.

בשנת 2019 אובחנה כסובלת מדלקת קרום הלב והיה ספק אם תשוב לשחק בעתיד אך בסופו של דבר ולאחר היעדרות של שנה מהמשחק חזרה למשחק פעיל.

בעונת 2020/2021 זכתה עם צ'לסי בארבעת התארים המקומיים שחולקו באנגליה - אליפות, גביע, גביע הליגה ומגן הקהילה. הייתה זו הפעם הראשונה שקבוצה בריטית משיגה הישג זה. בנוסף, הגיעה צ'לסי בעונה זו לגמר ליגת האלופות לנשים שם הפסידה לברצלונה. בסוף העונה זכתה קירבי בתואר שחקנית השנה באנגליה והייתה מהמועמדות לתואר כדור הזהב לנשים.

בעונת 2021/2022 זכתה עם צ'לסי בדאבל נוסף.

ב-2024 עברה לשחק בברייטון אנד הוב אלביון.

### בנבחרת
קירבי שיחקה בנבחרת אנגליה עד גיל 23 ולאחר מכן הפכה להיות השחקנית הראשונה מהליגה השנייה באנגליה שמזומנת לנבחרת אנגליה הבוגרת.

ב-2014 ערכה את הופעת הבכורה שלה בנבחרת הבוגרת במשחק ידידות מול שוודיה ואף כבשה שער במשחק זה. הייתה חלק מהסגל באליפויות העולם ב-2015 בה סיימה עם הנבחרת במקום השלישי והשתתפה עם נבחרת בריטניה באולימפיאדות טוקיו.

ביורו 2022 הייתה בהרכב הפותח בכל משחקי הנבחרת תחת המאמנת סרינה ויכמן בדרך לזכייה היסטורית בתואר.

## הישגים ותארים
### במועדונים
;צ'לסי
* אליפות הסופר ליג האנגלית לנשים בשנים 2015, 2017/2018, 2019/2020, 2020/2021, 2021/2022.
* הגביע האנגלי בשנים 2014/2015, 2017/2018, 2020/2021, 2021/2022, 2022/2023.
* גביע הליגה בשנים 2019/2020, 2020/2021.
* מגן הקהילה בשנת 2020.

### עם הנבחרת
* אליפות אירופה: 2022
* גביע SheBelieves ב-2019
* גביע ארנולד קלארק ב-2022

### תארים והישגים אישיים
* הכובשת המובילה בכל הזמנים בצ'לסי.
* שחקנית השנה בליגה האנגלית בעונת 2020/2021.

## קישורים חיצוניים

קטגוריה:כדורגלניות אנגליות
קטגוריה:חלוצות כדורגל אנגליות
קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלניות צ'לסי
קטגוריה:כדורגלניות בריטיות באולימפיאדת טוקיו (2020)
קטגוריה:בריטיות שנולדו ב-1993
קטגוריה:אנגלים שנולדו ב-1993
רוקדים עם כוכבים (קשת)

**רוקדים עם כוכבים** היא תוכנית מציאות ישראלית. הפורמט שלה לקוח מהתוכנית הבריטית "Strictly Come Dancing"  של רשת BBC, ושמה נלקח מן הגרסה האמריקאית "Dancing with the Stars". בשנים 2005–2012 שודרה התוכנית במסגרת שידורי "רשת" בערוץ 2.

בפברואר 2022 עלתה לשידור העונה הראשונה של התוכנית בקשת 12, במאי 2023 עלתה לשידור העונה השנייה, במאי 2024 שודרה העונה השלישית ובמאי 2025 עלתה לשידור העונה הרביעית.

## פורמט
השופטים עוקבים אחר תחרות ציוותים של מספר זוגות, המורכבים מרקדן מקצועי ומאדם מוכר וחסר ניסיון בריקודים סלוניים, אשר מתחרים על התואר "מלך ומלכת רחבת הריקודים". הזוגות, אשר במהלך התוכנית מספרם מצטמצם עקב ניפוי על בסיס שבועי, מופיעים עם ריקוד חדש עליו התאמנו במהלך השבוע. על הריקוד מוערכים המתמודדים על ידי שופטים מקצועיים בתחום וכן על ידי הקהל בבית, הבוחר באמצעות מסרונים. הזוג שקיבל את הניקוד הנמוך ביותר באותו השבוע, על סמך שקלול ניקוד השופטים והצבעות הקהל בבית (באופן שווה), מודח מהתוכנית וכך עד לזוג שנותר אחרון בתוכנית, שהוא "הזוג הזוכה".

## סקירת התוכנית

## שופטים ומנחים
### המנחים
*לוסי איוב (עונות 1–) : מנחת טלוויזיה, דיגיטל ורדיו ושחקנית.
*אסי עזר (אורח בעונה 1; עונה 2 [החל משלב הלייבים]) – מנחה טלוויזיה ובמאי.
*אילנת לוי (אורחת בעונה 1) מנחה ושחקנית

### השופטים
*אלי מזרחי (עונות 1–) : רקדן, כוריאוגרף ושופט ריקודים בינלאומי. שופט התוכנית בעבר, בגרסתה הקודמת.
*אנה ארונוב (עונות 1–) : רקדנית, שחקנית וכוריאוגרפית. משתתפת התכנית בעבר, בגרסתה הקודמת.
*דוד דביר (עונות 1–) : רקדן וכוריאוגרף.
* רונה-לי שמעון (עונות 1-2) : שחקנית, רקדנית וזמרת.
*לאה ינאי (עונות 3–4) : רקדנית וכוריאוגרפית בין-לאומית.
* חיים פרשטיין (עונות 5–): רקדן וכוריאוגרף. משתתף התכנית בשתי גרסאותיה (קשת ורשת) בעבר.

## רקדנים

## פרסים ומועמדויות

## ראו גם
* רוקדים עם כוכבים (רשת)

## קישורים חיצוניים
**מידע וכתבות:**
*"רוקדים עם כוכבים", האתר הרשמי
* 
**ביקורות:**
*
*

## הערות שוליים

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות מציאות ישראליות: ריקודים
קטגוריה:תוכניות טלוויזיה ישראליות שעלו לשידור בשנת 2022
קטגוריה:קשת: תוכניות וסדרות
קטגוריה:תוכניות טלוויזיה ישראליות מבוססות על פורמט בריטי
קטגוריה:זוכי פרס האקדמיה לטלוויזיה: תוכניות וסדרות
קטגוריה:רוקדים עם כוכבים
קטגוריה:ישראל: מחול
פול כריטיין

ז'נרל של דיוויזיה **אדריין פול אלכסנדר כריטיין** (בצרפתית: **Adrien Paul Alexandre Chrétien**; 12 בספטמבר 1862 – 6 במאי 1948) היה מפקד בכיר בצבא צרפת במלחמת העולם הראשונה.

## ביוגרפיה
### תחילת דרכו
כריטיין נולד ב-12 בספטמבר 1862 באוקסון, ובשנת 1883 הוא התגייס לצבא צרפת והצטרף לרגימנט רובאי אלג'יריה ה-1. הוא השתתף במלחמת סין–צרפת (1884–1885), בה הפך מעוות כאשר כדור פגע בו באוזן ימין. בשנת 1892, בדרגת קפטן, שירת ברגימנט הרובאים האלג'יראי ה-3. ב-24 במרץ 1912 הועלה לדרגת קולונל, וקיבל את הפיקוד על רגימנט הרגלים ה-39.

### מלחמת העולם הראשונה

לאחר פרוץ מלחמת העולם הראשונה פיקד על יחידתו, וב-6 בספטמבר 1914 הוא נפצע בברך. ב-19 באוקטובר מונה למפקד חטיבת הרגלים ה-77, וב-18 בדצמבר הועלה לדרגת ז'נרל דה בריגדה. ב-3 בפברואר 1915 קיבל את הפיקוד על דיוויזיית הרגלים ה-3, ועוטר בצלב המפקד של לגיון הכבוד. ב-25 במרץ וב-23 בדצמבר הועלה לדרגת ז'נרל דה דיוויזיה. ב-19 בינואר 1916 מונה למפקד הגזרה הצפונית של אזור ורדן, וב-21 בינואר מונה למפקד הקורפוס ה-30. חודש לאחר מכן הותקפו כוחותיו על ידי הגרמנים, והם ספגו אבדות כבדות. למרות האבדות הקורפוס המשיך להילחם, ונטל חלק בקרבות השונים במערכה. ב-10 ביוני 1918 הוא הוצא לחופשה, וב-7 באוקטובר קיבל על עצמו את הפיקוד על חיילי הכיבוש של מדינות ההסכמה בבולגריה, תפקיד אותו מילא עד ה-10 באוגוסט 1919.

### אחריתו
בשנת 1921 הוא פרש סופית מהצבא והתיישב בארקור, ובשנת 1932 הוא הפך לנשיא הארגון החברה החופשית של חקלאות, מדעים, אמנויות ו-Belles-Letters of Eure. הוא עזב את תפקידו ב-1933 כאשר הוחלף על ידי מוריס הרווי, ונפטר ב-6 במאי 1948. על שמו נקרא רחוב בוורדן.

## קישורים חיצוניים

קטגוריה:אנשי צבא צרפתים במלחמת העולם הראשונה
קטגוריה:מפקדי גייסות בצבא צרפת במלחמת העולם הראשונה
קטגוריה:החזית המערבית במלחמת העולם הראשונה: אישים
קטגוריה:צרפתים שנולדו ב-1862
קטגוריה:צרפתים שנפטרו ב-1948
רוקדים עם כוכבים

**רוקדים עם כוכבים** (באנגלית: **Dancing with the Stars** ) הוא שמן של מספר תוכניות טלוויזיה המשודרות בכ-60 מדינות ברחבי העולם, המבוססות על התוכנית הבריטית Strictly Come Dancing  המשודרת משנת 2004. התוכנית היא תחרות ריקוד בה משתתפים זוגות של ידוען ורקדנית או ידוענית ורקדן.
פוינולוס

**פוינולוס** (בלטינית: **Poenulus**; נקרא גם **הקרתחדשתי הקטן**, **הקרתגני הקטן** או **הפּוּני הקטן**; בעברית מוכר גם בצורה **פינולוס**), הוא מחזה קומי לטיני לתיאטרון רומי קדום מאת טיטוס מאקיוס פלאוטוס, שנכתב כנראה בין השנים 195 ל־189 לפנה"ס. המחזה משך את תשומת הלב הבלשנית השמית משום שהוא מכיל טקסט בפיניקית קרתחדשתית (פונית), שנאמרת על ידי הדמות חנא (Hanno) במערכה החמישית. המחזה מציג את הדמות הקרתחדשתית חנא באופן סימפתי מעניין, בהתחשב באבדות הקשות שספגו הרומאים מספר שנים קודם לכן במלחמה הפונית השנייה.

פלאוטוס כתב במבוא שמחזה יווני בשם "הקרתחדשתי"  (ביוונית (משוחזר): Καρχηδόνιος), שמחברו לא ידוע (היו שהציעו את מנאנדרוס), ויש הסוברים שפלאוטוס צירף בעבודתו שני מחזות שונים.

## עלילה
אגורסטוקלס מאוהב באישה בשם אדלפאסיום, שהיא שפחה השייכת לסרסור ליקוס. אגורסטוקלס, אדלפסיום ואחותה אנטרסטילוס נחטפו בילדותם מקרתחדשת. אגורסטוקלס נרכש כבן מאומץ, בעוד הבנות נמכרו כשפחות כדי להפוך לזונות.

מילפיו, עבדו של אגורסטוקלס, מנסה לעזור לאדונו להשיג את אדלפאסיום. תוכניתם היא להערים על ליקוס ולהכניס אותו לצרות משפטיות. קוליביסקוס, הפקיד המשפטי של אגורסטוקלס, מתחפש לזר ועובר לגור בבית ליקוס. לאחר מכן, אגורסטוקלס וכמה עדים מאשימים את ליקוס בכך שהוא נותן מחסה לעבד שלו. בסופו של דבר, חנא מגיע מקרתחדשת, ועד מהרה מתגלה שהוא בן דודם של הוריו המתים של אגורסטוקלס, וכן אביהן של שתי הבנות. בסופו של דבר, הבנות נלקחות מליקוס, שנענש, והסיפור מסתיים במפגש משפחתי משמח. חנא נותן לאגורסטוקלס את ברכתו לשאת את בתו.

## הטקסט הפוּני
המערכה החמישית של המחזה נפתחת במונולוג של חנא, המובא בפיניקית מאוחרת (בשלב המכונה "פּוּני") באותיות לטיניות, ובתרגום הטקסט ללטינית. חוקרים זיהו בטקסט הפיניקי משפטים שלמים וכן מילים כגון:

גם בחלקים אחרים במחזה מפוזרים מילים וביטויים פיניקיים. לאחר שחנא מופיע לראשונה, מילפיו מציע לאגורסטוקלס לפנות אליו ב"פונית". חנא אומר Avo, כלומר "חֲווֹ", ומילפיו עונה לו Salutat. חנא אומר Donni, כלומר "אדוני", ומילפיו לא מבין וחושב שחנא אומר Doni (מתנה בלטינית) ואומר לאגורסטוקלס "הוא רוצה לתת לך מתנה, אינני יודע מה." משחק המילים הקומי מראה שבעת כתיבת המחזה, בתחילת המאה ה־2 לפנה"ס, היו בקהל הרומי מספיק מביני פיניקית כדי להפוך את הבדיחה לאפקטיבית.

## לקריאה נוספת

* 
* 
* Ferri, R. (2014). "The Reception of Plautus in Antiquity," pp. 767–81 in: Fontaine and Scafuro (2014), *The Oxford Handbook of Roman Comedy*. Oxford.


## קישורים חיצוניים
* ''Poenulus'' (טקסט מלא בלטינית) באתר "הספרייה הלטינית"
* ''Poenulus'' (טקסט מלא בלטינית) בפרויקט פרסאוס
* ''Poenulus'' (תרגום לאנגלית) בפרויקט פרסאוס
## הערות שוליים

### ביאורים

קטגוריה:מחזות רומאיים
קטגוריה:קומדיות
קטגוריה:פיניקים
קטגוריה:קרתגו
עזרא חמווי

**רבי עזרא ב"ר יצחק חמווי - כבאז** (1875 - כ"ח בכסלו ה'תש"ו 3 בדצמבר 1945) היה רב, דיין, בעל תפילה, אב בית דין ארם צובא וראש קהילת יהודי חלב.

## ביוגרפיה
נולד בארם צובא, לרבי יצחק חמווי.

נודע כעילוי וכמתמיד גדול כבר בצעירותו, ולמד יחד עם חבריו רבי עזרא עבאדי-שעיו, ורבי משה עזרא מזרחי.

בשנת ה'תר"ן התמנה לדיין בבית הדין בארם צובא, ושימש בתפקיד זה במשך ארבעים וחמש שנה, לצד הרב ישעיה דיין והרב שלמה צפדיה, הרב יעקב דוויק הכהן, הרב אליהו חמווי ועוד.

לימים מונה לראש הרבנים בארם צובא ולאב בית הדין, עד עזיבתו בשנת ה'תרצ"ה, אז מונה חברו הרב משה עזרא מזרחי תחתיו. רבי יעקב קצין משבחו כדיין מתון ושקול מאוד, ומעיד עליו כי קיים בעצמו "והוו מתונים בדין".

בשנת ה'תרצ"ה עלה לארץ הקודש והתיישב בירושלים, ובאותו זמן ניטל מאור עיניו והוא התעוור. עם זאת, נותר צלול בדעתו עד יומו האחרון, ורבים מחכמי ירושלים היו באים לבקרו ומשתעשעים עמו בדברי תורה.

בנוסף לגדלותו התורנית, היה בקיא באקטואליה ובהוויות העולם, וניחן בחוש הומור שסייע לו לשמח אנשים, בייחוד חתנים וכלות במשתה נגינתם.

נודע כבעל תפילה ובעל קול ערב, ועסק גם בשירה ופיוט. לפיוט על מות שני בני אהרן ליהודי ארם צובא, הוסיף את הבית האחרון:*הַכּוֹכָבִים אִסְפוּ נָגְהָם / וְאוֹר הַחַמָּה נִכְחַד*

*עַל דם שְׁנֵי אַחִים / שֶׁנִּשְׂרַף כְּאֶחָד*

*הַבְּכוֹר נָדָב / וְאָבִיהוּ גַּם יַחַד*

*וְיָמוּתוּ שְׁנֵי בְּנֵי אַהֲרֹן*נפטר בירושלים בנר רביעי של חנוכה, כ"ח בכסלו ה'תש"ו - 3 בדצמבר 1945, ונטמן בהר הזיתים.

### חיבוריו
הותיר אחריו בארם צובא כתבים רבים בהלכה ובאגדה שרובם אבדו. חלק מהם הודפסו בספר "וישא יעקב" לחתנו רבי יעקב אלמליח, וכן הובאו מדבריו בשו"ת "ישא איש" לרבי יעקב אלישר, ובכתב העת המאסף מאת רבי בן ציון קואינקה.

### תלמידיו
* רבי מאיר נחמד
* רבי שלמה לאנייאדו
* רבי יהודה אצלאן עטיה
* רבי רפאל שלמה לאנייאדו

## הערות שוליים

קטגוריה:רבני ארם צובא
קטגוריה:אבות בתי דין
קטגוריה:ילידי 1875
קטגוריה:נפטרים ב-1945
הלל דוד סתהון

**הלל דוד סתהון** (? - י"ז באלול ה'תרס"ט, 3 בספטמבר 1909) היה רב, פוסק הלכה ומחבר ספרים, מגדולי רבני ארם צובא.

## ביוגרפיה
נולד בארם צובא, כבן בכור לרבי מנשה סתהון. אחיו הם רבי יצחק, רבי משה, רבי מטלוב ורבי חיים סתהון - רבה של צפת.

נשא לאישה את בתו של רבי שלום כ'אסכי, אב בית דין ארם צובא.

היה פעיל גם בענייני ציבור, ופעל להקמת ועד חברת "תלמוד תורה" לחיזוק לימוד התורה בארם צובא. במסגרת זו פנה לגבירים רבים כדי שיסייעו לתמוך ולהחזיק את לומדי התורה.

הרב יעקב שאול אלישר מכנה אותו "הרב המובהק", וכתביו וחידושי תורתו מוזכרים רבות בספריהם של רבני ארם צובא, ביניהם הרב ישעיה דיין, הרב שאול מטלוב עבאדי, רבי רחמים יוסף פרנקו, רבי יצחק שחיבר ועוד.

נפטר בערב שבת אחר חצות, בי"ז באלול ה'תרס"ט 3 בספטמבר 1909, ונטמן בחלב.

### משפחתו
הותיר אחריו שני בנים; הרב מנשה עזרא, והרב יעקב.

נכדו רבי דוד סתהון הקרוי על שמו, הוא מייסד ארגון צדקה ומרפא בירושלים, ומרבני העדה החרדית הספרדית.

### חיבוריו
חיבורו "ארוכה ומרפא" הוא אינדקס מושגים בחכמה ומוסר, כגון "אהבת השם", "בושה", "הריגת נפש" ועוד, כשכל כל אחד מהם מובאים דברי חז"ל מהתלמוד ומהמדרשים, וכן מדברי הראשונים.

חידושי תורתו נדפסו בכתב העת המאסף, ובשו"ת 'מעשה איש' ושו"ת 'שאל האיש' לרבי יעקב שאול אלישר.

אחר פטירתו מצאו בניו את כתבי ידו, ולימים הוציאום לאור.

בין ספריו נמנים:
* **ארכה ומרפא** - אמרי מוסר על פי חז"ל, ארם צובא ה'תרע"ג. יצא לאור במהדורה מחודשת בירושלים ה'תשס"ז, על ידי מכון הכתב
* **להאיר על השולחן** - על הלכות פסח
* **פרקי אבות -** פירוש על מסכת אבות
* **שמירת שבת** - על הלכות שבת ונוסף עליו הלכות מאכלות אסורות, יצא לאור לראשונה בערבית

## הערות שוליים

קטגוריה:רבני ארם צובא
קטגוריה:מחברי ספרי עיון
קטגוריה:נפטרים ב-1909
יצחק שרים

**רבי יצחק שְׁרֵים** (ה'תקנ"ח 1798 - ט"ו בתשרי ה'תרל"ג 17 באוקטובר 1872) היה רב, פוסק הלכה ומגדולי חכמי ארם צובא, מחבר הספר "הדר עזר" ועוד.

## ביוגרפיה
נלד בחלב בשנת ה'תקנ"ח - 1798, לרבי יוסף שרים, צאצא למשפחת שרים הענפה.

נחשב לשקדן ולמתמיד גדול, והרב מרדכי עבאדי מעיד עליו כי "שקד על לימודו לילות כימים, לילי טבת הארוכים".

מוזכר כאחד מגדולי רבני ארם צובא, ובהסכמה לספר 'נבחר מכסף' לרבי יאשיהו (ב"ר יוסף) פינטו, חותם בראש המסכימים, לצד הרב שאול עזרא דוויק הכהן, רבי משה סוויד ועוד.

משפחתו ואף הוא נחשבו לאמידים יחסית, והוא השתמש בכספו להחזקת תלמידי חכמים נוספים שלמדו עמו, וכן להדפסת ספריו 'הדר עזר' ו'באר יצחק', אשר לצורך הדפסתם נדד לטורקיה. לספרים אלו זכה להסכמות נלהבות מאת חכמי ארם צובא, ביניהם הרב מרדכי עבאדי, הרב אברהם דיין ועוד.

חיבר את הפיוט "יודו שמים פלאך" המבטא את הציפייה לביאת גואל צדק.

נפטר ביום טוב ראשון של סוכות בעודו יושב בתוך הסוכה, ט"ו בתשרי ה'תרל"ג, 17 באוקטובר 1872, ונטמן במערת הצדיקים בחלב.

### משפחתו
הותיר אחריו ארבעה בנים; רחמים, יוסף, משה ודוד.

נכדו הרב יצחק שרים (ב"ר יוסף) הקרוי על שמו, היה חבר בית הדין של העדה החרדית הספרדית בירושלים, מחבר הספר "שמות הגיטין" ועוד.

נכדו הרב רחמים שרים (ב"ר דוד), הוא מחבר הספרים "שערי רחמים" (ירושלים, ה'תרפ"ו), ו"שערי דרך החיים" (ירושלים, ה'תרצ"א), ומזכיר את סבו בספריו.

### חיבוריו
הרב יצחק שרים הותיר כתבי יד רבים. ספריו שיצאו לאור
* **הדר עזר** פירוש על פירוש האבן עזרא לנ"ך, איזמיר ה'תרכ"ה, ובמהדורה מחודשת בשנת ה'תשנ"ה בתל אביב.
* **באר יצחק** - פירוש על פירוש האבן עזרא על התורה, ליוורנו ה'תרי"ח
* **ליקוטים מפרדס** - על חמשה חומשי תורה, ארם צובא ה'תרל"ג
* **ליקוטי אמרים** - ב' חלקים, ארם צובא ה'תרל"ג
* **מוסר חכמים** - ליקוטי חז"ל על התורה, ארם צובא ה'תרל"ג
* **פי הבאר** - פירוש על הרא"ם, ירושלים ה'תרס"ח

## קישורים חיצוניים
* 
* 

## הערות שוליים

קטגוריה:רבני ארם צובא
קטגוריה:ילידי 1798
קטגוריה:נפטרים ב-1872
קטגוריה:מפרשי פירוש האבן עזרא
Esquemas

***Esquemas*** (באנגלית: ***Schemes***) הוא אלבום האולפן השני של הזמרת-יוצרת האמריקאית בקי ג'י. אשר יצא לאור ב-13 במאי 2022, על ידי חברת התקליטים סוני מיוזיק לטין מתוך האלבום יצאו ארבעה סינגלים.

## רשימות סיכום שנה
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בקי ג'י
קטגוריה:אלבומים בספרדית
קטגוריה:אלבומי חברת סוני מיוזיק לטין
קטגוריה:אלבומי חברת RCA רקורדס
VGG

**Visual Geometry Group** (בראשי תיבות: **VGG**; בתרגום חופשי לעברית: **קבוצת גאומטריות חזותית**) היא ארכיטקטורת רשת קונבולוציה שנוצרה על ידיי קרן סימוניין ואנדרו זיסרמן מאוניברסיטת אוקספורד.

VGG התחרתה וזכתה בתחרות "אתגר זיהוי חזותי בקנה מידה גדול" של ImageNet ב-18 באוגוסט 2014, המחקר המקורי קבע שהשכבות הרבות והפילטרים הקטנים הם אלו שסייעו לארכיטקטורה להגיע להישגיה הגבוהים.

## עיצוב המודל
במחקר המקורי הציגו 7 גרסאות של המודל וקראו להן A, A-LRN, B, C, D, E. כל הגרסאות מקבלות תמונות בגודל 224\times224 ומסתיימות ב-max pooling ושלוש שכבות fully connected בגודל 4096, 4096 ו-1000 בהתאמה כאשר בשכבה האחרונה עושים שימוש בפונקציות אקטיבציה מסוג soft-max. במודלים B עד E מאתחלים את ארבע השכבות הראשונות ואת השלוש האחרונות במשקולות של מודל A מאומן כדי לקצר את זמני האימון. כל המודלים נבדקו לפי אחוז השגיאות שלהם בחמש התחזיות הכי סבירות שלהם (top-5 val. error) כלומר כמה פעמים התשובה לא הייתה בחמשת הניחושים הכי סבירים שלהם.

### מודל A

מורכב מאחת עשרה שכבות כאשר בשכבות הרשת קונבולוציה עושה שימוש בפילטרים בגודל 3\times3 בלבד. המודל זכה ל 10.4% top-5 val. error.

### מודל A-LRN

כמו המודל הראשון רק עם שכבת LRN. המודל זכה ל 10.5% top-5 val. error.

### מודל B

מורכב משלוש עשרה שכבות כאשר בשכבות הרשת קונבולוציה עושה שימוש בפילטרים בגודל 3\times3 בלבד. המודל זכה ל 9.9% top-5 val. error.

### מודל C

מורכב משש עשרה שכבות כאשר בשכבות הרשת קונבולוציה עושה שימוש בפילטרים בגודל 3\times3 ו 1\times1 בלבד. המודל זכה ל 8.8% top-5 val. error.

### מודל (VGG16) D

מוכר גם כ-VGG16 המודל הפופולרי ביותר בגלל שילוב של עלות חישוב ותוצאות מורכב משש עשרה שכבות כאשר בשכבות הרשת קונבולוציה עושה שימוש בפילטרים בגודל 3\times3 בלבד. המודל זכה ל 8.1% top-5 val. error.

### מודל (VGG19) E

מוכר גם כ-VGG19 המודל המדויק ביותר אך גם היקר יותר מבחינה חישובית. מורכב מתשע עשרה שכבות כאשר בשכבות הרשת קונבולוציה עושה שימוש בפילטרים בגודל 3\times3 בלבד. המודל זכה ל 8.0% top-5 val. error.

## השפעה
VGG הוא מודל חשוב שמומש בעוד הרבה מודלים אחרים כגון YOLO נכון ל-20 באפריל 2022 VGG צוטט כ-77062 פעמים.

## הערות שוליים

2022 04
קטגוריה:למידת מכונה
קטגוריה:בינה מלאכותית
קטגוריה:אלגוריתמים
Alive (שיר של רופוס דו סול)

"**Alive**" הוא שיר של להקת הדאנס האלטרנטיבי האוסטרלית רופוס דו סול, שיצא ב-13 ביולי 2021 כסינגל המוביל מתוך אלבום האולפן הרביעי שלהם, Surrender. השיר הגיע למקום ה-62 במצעדי ARIA.

בהצהרה לעיתונות, הסולן טיירון לינדקוויסט אמר "".

השיר זכה בפרס גראמי להקלטת הדאנס/אלקטרונית הטובה ביותר לשנת 2022. בטקס פרסי המוזיקה של ARIA לשנת 2021, השיר זכה בקטגוריות "הלהקה הטובה ביותר" ובפרס "שיר הדאנס הטוב ביותר".

## מיקומי שיא

## קישורים חיצוניים

## הערות שוליים

קטגוריה:שירים שנכתבו על ידי ג'ייסון אביגן
קטגוריה:שירים שהופקו על ידי ג'ייסון אביגן
קטגוריה:זוכי פרס גראמי להקלטת הדאנס הטובה ביותר
קטגוריה:סינגלים בהוצאת רפרייז רקורדס
פרדריק סטופפורד

לוטננט גנרל **סר פרדריק ויליאם סטופפורד** KCB KCMG KCVO (באנגלית: **Frederick William Stopford**; 2 בפברואר 1854 – 4 במאי 1929) היה קצין בצבא הבריטי, הזכור בעיקר לאחר שפיקד על הנחיתה הקטסטרופלית במפרץ סובלה באוגוסט 1915, במהלך מערכת גליפולי.

## ביוגרפיה
### ראשית חיים
פרדריק נולד ב-2 בפברואר 1854 בדבלין והיה בנם הצעיר של ג'יימס סטופפורד, הרוזן הרביעי מקורטאון, ושל אשתו השנייה דורה פנפאתר, בתו של אדוארד פנפאתר, הלורד צ'יף השופט של אירלנד.

### קריירה צבאית
סטופפורד החל את שירותו במשמר הגרנדירים ב-28 באוקטובר 1871. הוא מונה לעוזר של סר ג'ון מילר אדיי, ראש המטה של חיל המשלוח המצרי והשתתף בקרב תל אל-כביר ב-1882. הוא המשיך לשמש כשליש למייג'ור גנרל , מפקד משלחת סואקין ב-1885. לאחר מכן מונה לקצין מטה חטיבתי בחטיבת המשמר שהוצבה במצרים.

הוא חזר לאנגליה ומונה לקצין מטה בחטיבת הרגלים השנייה באלדרשוט ב-1886. הוא מונה לעוזר קצין אג"ם במשמר הפרשים (Horsguards) ב-1892, ועוזר קצין אג"ם באלדרשוט ב-1894. הוא השתתף במלחמה האנגלו-אשנטי הרביעית ב-1895, ומונה שוב לעוזר קצין אג"ם גנרל במשמר הפרשים ב-1897.

הוא השתתף במלחמת הבורים השנייה כמזכירו הצבאי של הגנרל סר רדוורס בולר ואחר כך מזכירו הצבאי של הקצין הכללי המפקד על נטאל, בגינה זכה לתואר אבירות ומונה לאביר מפקד מסדר סנט מיכאל וסנט ג'ורג' בנובמבר 1900.

לאחר שובו לבריטניה, הוא מונה לעוזר קצין אג"ם באלדרשוט ב-1901, ולראש מטה הקורפוס ה-1 בדרגה זמנית של בריגדיר, ב-1 באפריל 1902. שנתיים לאחר מכן, הוא מונה למנהל האימונים הצבאיים במשמר הפרשים בשנת 1904. הוא הועלה לדרגת מייג'ור-גנרל ומונה למפקד חטיבת המשמר וקצין כללי במחוז לונדון משנת 1906. ב-5 באוגוסט 1914 הוא מונה לתפקיד בכיר בכוחות הבית, תפקיד אותו מילא עד שקיבל את הפיקוד על הקורפוס ה-9.

הוא השתתף במלחמת העולם הראשונה כמפקד הקורפוס ה-9, אולם הואשם בכישלון התקיפה לאחר הנחיתה במפרץ סובלה באוגוסט 1915, במהלך מערכת גליפולי. סטופפורד בחר לפקד על הנחיתה מאה"מ ג'ונקוויל, שעגנה בחוף, אבל ישן בזמן הנחיתה. הוא הוחלף במהירות ב-15 באוגוסט על ידי הגנרל סר ג'וליאן בינג.

### אחריתו
הוא פרש מהצבא ב-1920 ומת בביתו ב-4 במאי 1929.

## הערות שוליים

קטגוריה:מסדר האמבט: אבירים וגבירות מפקדים
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:גנרלים בריטים במלחמת העולם הראשונה
קטגוריה:מפקדי גייסות בצבא בריטניה במלחמת העולם הראשונה
קטגוריה:מלחמות הבורים: אישים
קטגוריה:המלחמה האנגלו-מצרית: אישים
קטגוריה:בריטים שנולדו ב-1854
קטגוריה:בריטים שנפטרו ב-1929
אפטון ויליאמסון

**אפטון ויליאמסון** (באנגלית: **Afton Williamson**; נולדה ב-7 בספטמבר 1984) היא שחקנית אמריקאית, הידועה בעיקר בגילום דמותה של השוטרת טליה בישופ בסדרה "הטירון" וכעוזרת התובעת המחוזית אליסון מדינג בסדרה "באנשי".

## ביוגרפיה
ויליאמסון קיבל תואר ראשון באמנויות יפות מאוניברסיטת מזרח מישיגן ותואר שני באמנויות יפות מפסטיבל אלבמה שייקספיר.

### קריירה
ויליאמסון החלה את הקריירה שלה כשגילמה את התלמידה של קרי וושינגטון במחזה "מרוץ", שהוצג בברודוויי ב-2010, לפני שירשה את תפקידה של וושינגטון.

מאוחר יותר היא עשתה את הופעת הבכורה שלה בטלוויזיה בפרק של הסדרה האישה הטובה. מאוחר יותר שיחקה בתפקיד אורח בסדרות הטלוויזיה, שוטרים בדם, חוק וסדר:מדור מיוחד, ואלמנטרי. היו לה תפקידים חוזרים בדרמה "A Gifted Man" בשנים 2011–2012, ובעונה הראשונה של סדרת הטלוויזיה "נאשוויל". הופעת הבכורה שלה בקולנוע הייתה בדרמה "Pariah" משנת 2011.

בשנים 2014–2015 שיחקה בסדרה "באנשי" של רשת סינמקס.

בשנת 2016 לוהקה לתפקיד ראשי בסדרת הדרמה "VH1 "The Breaks. היא כיכבה בתור השוטרת ויגינס במיני-סדרה של HBO מ-2016, "ליל האירוע".

בשנת 2018 לוהקה לסדרת הדרמה של ABC, "הטירון".

ב-6 באוגוסט 2019 הודיעה כי לא תשוב לעונה שנייה של הסדרה בעקבות הטרדה מינית והערות גזעניות שספגה על הסט ומאחורי הקלעים. בפוסט שהעלתה באינסטגרם כתבה: "במהלך צילומי הפיילוט, חוויתי הערות גזעניות ואפליה ממחלקת השיער, כמו גם בריונות מהמפיקים בפועל. ההערות הפוגעניות ממחלקת השיער, בראשות המנהלת סאלי ניקול סיגנוביץ', הסלימו במסיבת סיום העונה לכדי פגיעה מינית של ממש". היא אף הוסיפה כי במהלך העונה הטריד אותה מינית כוכב אורח בסדרה, דימיטריוס גרוס. היא ציינה כי היא דיווחה על המעשים הפוגעניים למנהל התוכנית והמפיק בפועל, אלכסיי הולי, אך הוא לא תיעד את תלונתה, ואפילו לא נפתחה חקירה, כשהיא אף נדרשה לצלם סצנות נוספות עם השחקן שפגע בה מינית.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות תיאטרון אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני תיאטרון אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
ורדאו

**ורדאו** (בגרמנית: **Werdau**) היא עיר במערב סקסוניה שבגרמניה הממוקם כ-8 ק"מ מצוויקאו על גדות נהר פלייסה.

## היסטוריה
האזור היה מכוסה במקור ביערות ועליו נלחמו הסלאבים והגרמנים במשך מאות שנים. בתקופת קרל הגדול והיינריך הראשון, הסלאבים נדחקו לאחור יותר ויותר והמתיישבים הגרמנים נכנסו לאזור. העיר הוזכרה לראשונה בשנת 1308. בשנת 1398 היא נרכשה על ידי פרידריך הראשון, הנסיך הבוחר מסקסוניה. ב-1 במאי 1756 התרחשה שריפה גדולה בוורדאו שהרסה כמעט את כל העיר.

בשנת 1905 הוחלט על בניית בניין עירייה חדש במקום בניין שנבנה בשנת 1727. הבניין נחנך בשנת 1911 בנוכחות פרידריך אוגוסט השלישי, מלך סקסוניה. בשנת 1845 נפתחה בעיר תחנת רכבת. בתחילת אפריל 1945 העיר שוחררה משליטה נצאית על ידי יחידות של צבא ארצות הברית. בהמשך הם נסוגו מערבה והאזור עבר לשטח הכיבוש הסובייטי.

עוד במהלך המאה ה-14 העיר הייתה מרכז תעשיית הטקסטיל. במחצית השנייה של המאה ה-20 בעיר התרכז ייצור משאיות מתוצרת IFA. בין הדגמים הראשונים היה IFA H6 שהיה מבוסס על תכנון שבוצע תרום מלחמת העולם השנייה. מפעלי תעשייה של העיר לא הצליחו לשרוד את התחרות לאחר איחוד גרמניה.

## קישורים חיצוניים

* 

קטגוריה:סקסוניה: ערים
ברברה פלווין

**ברברה פלווין** (בהונגרית: **Palvin Barbara**; נולדה ב-8 באוקטובר 1993) היא דוגמנית הונגריה. היא הופיעה לראשונה בגיליון בגדי הים של ספורטס אילוסטרייטד ב-2016. ב-2019 היא הפכה למלאכית של ויקטוריה סיקרט. היא גם שגרירת ארמני ביוטי .

## ביוגרפיה
### קריירת דוגמנות

הופעת הבכורה שלה במסלול הייתה עבור פראדה במהלך שבוע האופנה במילאנו בפברואר 2010. פלווין גם צעדה עבור לואי ויטון, מיו מיו, נינה ריצ'י, עמנואל אונגרו, כריסטופר קיין, ג'וליאן מקדונלד, ג'רמי סקוט, ג'יילס דייקון, ויויאן ווסטווד, ופתחה את התצוגה של שאנל לפני סתיו 2011. בשנת 2012, היא צעדה בתצוגת האופנה של ויקטוריה'ס סיקרט .

בשנת 2016, היא דורגה במקום הרביעי ב-''Max'' Hot 100. רשימת הדוגמניות הפופולריות ביותר של טאמבלר לשנת 2017 דיווחה שפאלווין היא הדוגמנית השנייה הכי פופולרית באתר המדיה החברתית.

פלווין חזרה לתצוגת האופנה של ויקטוריה'ס סיקרט בשנת 2018. בשנה שלאחר מכן, היא הפכה למלאכית של ויקטוריה'ס סיקרט ההונגרית הראשונה. הקימורים של פאלווין ומדידות המסלול הלא סטנדרטיות נחשבו על ידי התקשורת ככיוון של המותג לעבר " חיוביות הגוף ".

פלווין מושווה לעיתים קרובות לדוגמנית הרוסית נטליה וודיאנובה ; עורכת ווג הבריטי. מירנדה אלמונד, אמרה, "בחרנו בברברה בגלל שהיא נראית מעולה לחלוטין, הכלאה בין ברוק שילדס צעירה לנטליה וודיאנובה". פלווין ציינה את וודיאנובה וקייט מוס כדוגמניות האהובות עליה.

### קריירת משחק
פלווין הופיעה בסרט *[[הרקולס (סרט, 2014)|הרקולס]]* מ-2014 בתור המלכה המיתולוגית אנטימאצ'ה .

## חייה האישיים
מאז 2018, פלווין נמצאת במערכת יחסים עם השחקן האמריקאי דילן ספראוס. הם התגוררו בברוקלין עד 2021, אז עברו ללוס אנג'לס. וב-15 ביולי 2023 הם נישאו.

## פילמוגרפיה

## קישורים חיצוניים

## הערות שוליים

קטגוריה:מלאכיות ויקטוריה'ס סיקרט
קטגוריה:דוגמניות הונגריות
קטגוריה:בודפשט: אישים
קטגוריה:הונגריות שנולדו ב-1993
קטגוריה:הונגרים שנולדו ב-1993
מרווין דייוויס

**מרווין דייוויס** (בשם מלא באנגלית: **Evan Mervyn Davies, Baron Davies of Abersoch**; נולד ב-21 בנובמבר 1952 בוויילס) הוא פוליטיקאי וכלכלן בריטי שכיהן בממשלת בריטניה.

## ביוגרפיה
מרווין דייוויס נולד בגדל בוויילס. הוא סיים בית ספר לכלכלה בהרווארד וחזר לבריטניה. דייוויס החל לעבוד בבנק בו אביו היה בתפקיד ניהולי ובהמשך עבר ל-Citibank בו עבד כעשר שנים. בהמשך הוא עבר לחברה פיננסית Standard Chartered ובשנים 2006–2009 היה יושב ראש שלה.

בשנת 2009 דייוויס קיבל הצעה של גורדון בראון והתמנה לשר למסחר, השקעות ועסקים בממשלתו. דייוויס כיהן בתפקיד זה עד לשנת 2010. בפברואר 2009 הוא קיבל תואר ברון והתקבל לבית הלורדים.

בשנת 2013 דייוויס התמנה ליושב ראש חברה שקידמה פרויקט "גשר הגן" בלונדון. פרויקט פרטי זה קיבל תמיכה כספית מהמדינה אך בסופו של דבר בוטל.

בשנת 2015 דייוויס מונה ליושב ראש של חברה פיננסית LetterOne. בשנים 2019–2022 הוא היה יושב ראש קרן השקעות Intermediate Capital Group.

כהוקרה לפעילותו הרבה בתחום הכלכלי דייוויס התקבל למסדר האימפריה הבריטית בשנת 2002.

דייוויס שהוא בעצמו שחקן טניס מכהן כיושב ראש איגוד הטניס הבריטי.

## קישורים חיצוניים

* ביוגרפיה

קטגוריה:בוגרי בית הספר לעסקים של הרווארד
קטגוריה:דירקטורים בריטים
קטגוריה:חברי מפלגת הלייבור (הממלכה המאוחדת)
קטגוריה:שרי ממשלת בריטניה
קטגוריה:מפקדים במסדר האימפריה הבריטית
קטגוריה:בריטים שנולדו ב-1952
יגל יעקב

**יגל יעקב** הוא ספר שירי ופיוטי הרב יעקב אבוחצירא, ושאר צאצאיו רבני משפחת אבוחצירא. יצא לאור בעשרות מהדורות שונות.

## היסטוריה
רבי יעקב אבוחצירא היה ראשון כותבי הפיוטים במשפחת אבוחצירא, ופיוטיו היו מועברים בעל פה או בהעתקת כתב יד בין בני המשפחה ומחוצה לה. הפיוטים נחשבו לעמוקים מאוד, ומשלבים עושר ספרותי לצד רמזים רבים מתורת הקבלה.

פיוטים אלו היו מושרים על ידי בניו ותלמידיו, ושאר יושבי תאפילאלת בשבתות ובימים טובים, וכן בהילולות ובמועדים שונים.

### מהדורה ראשונה
עשרים ושתיים שנה אחר פטירת רבי יעקב, החלו בניו רבי מסעוד ורבי אהרן לעסוק בהוצאת ספריו. כאשר סיימו להדפיס ארבעה מספריו, החליטו לקבץ גם את שיריו ולהדפיסם כספר, לבל יאבדו במרוצת הזמן.

רבי מסעוד אסף וקיבץ את שירי אביו, והוסיף עליהם מעט משיריו שלו וכן שירים בשבח אביו שחברו אחיו - רבי אהרן ורבי דוד, וקבצום יחד לספר אחד שנקרא "יגל יעקב" על פי הפסוק בתהילים "יגל יעקב ישמח ישראל".

מהדורת הספר הראשונה ראתה אור בהוצאת ר' אברהם בוקובזה, בתוניס ה'תרס"ו.

הספר הופץ והתפשט בין קהילות יהדות מרוקו והודפס שוב ושוב כמתכונתו במשך 60 שנה, עד לשנת ה'תשכ"ב. עם זאת, היו בו מספר טעויות ושיבושים, הן בכתיבת וחלוקת בתי השירים, והן בהוספת מספר שירים שלא היו של רבי יעקב אבוחצירא, אלא של מחברים בשם "יעקב".

### מהדורות נוספות
בשנת ה'תשכ"ב הוציא לאור הרב אברהם מוגרבי בהוראת באבא סאלי את הספר מחדש, והוסיף עליו עוד משיריהם של רבני משפחת אבוחצירא, אך העתיק את השירים מהמהדורה הראשונה ללא שינוי.

בהמשך יצא לאור הספר שוב ושוב, בעשרות מהדורות שונות, מנוקדות, קטנות וגדולות, והופץ בכל רחבי מרוקו. לחלק מהן נוספו שירים של מחברים נוספים, שלא מבני המשפחה.

ספר זה היה המקור העיקרי לתפוצת שירי משפחת אבוחצירא בין כלל יהודי מרוקו, ביניהם גם פיוטים מרוקאיים שהפכו ליסודות תרבותיים, כגון; אעופה אשכונה, יה אביר ביר, יודו לך רעיוני, סוד שבת זכור, יחיד רם יערות חושף ועוד. לחניהם של חלק מהשירים התפרסם יחד עם תפוצת הספר.

בשנת ה'תשס"ו יצא לאור הספר במהדורה מתוקנת ומורחבת המונה 780 עמודים, בתוספת ביאורים, פירושים וציוני מקורות, על ידי מכון אור לישרים ומכון עוז והדר, בתוספת הקדמה ארוכה מאת הרב דוד חי אבוחצירא. במהדורה זו הובאו מספר פיוטים מכתב יד, שטרם פורסמו עד אז.

## שירי הספר
במהדורה הסופית של הספר כיום, קיימים שיריהם של הרבנים:
* רבי יעקב אבוחצירא (39 פיוטים)
* רבי מסעוד אבוחצירא (22 פיוטים)
* רבי אהרן אבוחצירא (פיוט אחד)
* רבי יצחק אבוחצירא (7 פיוטים)
* רבי דוד אבוחצירא (16 פיוטים)
* רבי ישראל אבוחצירא (10 פיוטים)
* רבי מאיר אבוחצירא (10 פיוטים)
* פיוטי שבת קודש (15 פיוטים)
* פיוטי המועדים (49 פיוטים)

## הערות שוליים

קטגוריה:ארון הספרים היהודי
קטגוריה:משפחת אבוחצירא
מבצע נזר

**מבצע נזר**, המכונה גם **[[הקרב על מונטה קאסינו|הקרב הרביעי על מונטה קאסינו]]** או בקנדה, **קרב עמק לירי**, היה מבצע התקפי שבוצע על ידי בעלות הברית (הארמייה החמישית האמריקנית והארמייה השמינית הבריטית) במאי 1944, במסגרת המערכה האיטלקית של מלחמת העולם השנייה. המבצע נתמך בהתקפות אוויריות שנקראו מבצע "חנק". הכוח היריב היה הארמייה הגרמנית העשירית.

## מטרות המבצע
מטרת המבצע הייתה לשבור את ההגנות הגרמניות על קו גוסטב (החצי המערבי של קו החורף) ולפתוח את עמק לירי, הנתיב הראשי לרומא. הגנרל סר הרולד אלכסנדר, המפקד העליון של צבאות בעלות הברית באיטליה, תכנן את המבצע כך שיתנהל בערך עם הפלישה לנורמנדי, כך שהכוחות הגרמניים יהיו מרותקים באיטליה, ולא ניתן יהיה לפרוס אותם מחדש לצרפת.

## המבצע
ארבעה קורפוסים השתתפו במתקפה. מימין לשמאל היו אלה הקורפוס הפולני השני והקורפוס ה-13 הבריטי, של הארמייה השמינית, והקורפוס הצרפתי (כולל חיילי גומייר מרוקאים) והקורפוס האמריקני השני, של הארמייה החמישית. הארמייה החמישית פיקדה גם על הקורפוס האמריקני השישי בראש החוף של אנציו, כ-60 מיילים צפון-מערבית.

המבצע החל בשעה 23:00 אחר הצהריים ב-11 במאי 1944 על ידי דיוויזיית הרגלים הרביעית הבריטית ודיוויזיית הרגלים ההודית ה-8, עם אש תומכת של חטיבת השריון הקנדית ה-1. הם ערכו חציית לילה מוצלחת של נהרות גאריגליאנו וראפידו. כוח זה פרץ ללב ההגנות הגרמניות בעמק לירי נגד התנגדות עזה ומשך עתודות גרמניות, והפחית את הלחץ על ראש החוף של אנציו. הקורפוס הצרפתי דחף דרך ההרים שמאלה ב-14 במאי, בתמיכת הקורפוס האמריקני השני לאורך החוף. ב-17 במאי, הקורפוס הפולני השני מימין תקף את מונטה קאסינו.

כאשר עמדתם קרסה, הגרמנים נסוגו מקו גוסטב לקו היטלר כ-10 קילומטרים מאחור.

ב-23 במאי תקפו ארבעת הקורפוסים את קו היטלר. באותו יום תקף הקורפוס האמריקני ה-6 מתוך ראש החוף של אנציו.

קו היטלר נפרץ על ידי רגימנט משמר הדרגונים ה-4 הנסיכה לואיז של דיוויזיית הרגלים הקנדית ה-1 בפונטקורבו ב-23 במאי. הארמייה העשירית הגרמנית נאלצה לסגת לצפון מערב. הקורפוס האמריקני השישי, שנע מאנציו צפון מזרחה, היה בנקודת ניתוק קו הנסיגה הגרמני כאשר לוטננט גנרל מארק וו. קלארק, מפקד הארמייה החמישית, הורה להם באופן בלתי מוסבר לפנות לצפון מערב ולהתקדם לרומא במקום זאת. יש הרבה השערות שהוא עשה זאת כדי שהארמייה החמישית שלו תכבוש את רומא לפני שהארמייה השמינית תתקדם במעלה עמק לירי. הארמייה העשירית הגרמנית נמנעה בכך מכיתור מלא.

הגרמנים נלחמו בשורה של פעולות עיכוב, נסוגו לקו טראסימן, ולאחר מכן לקו הגותי (המזוהה במפות הגרמניות כקו "הירוק"), מצפון לנהר הארנו.

נזר
נזר
נזר
נזר
נזר
נזר
נזר
A24

**A24** היא חברה אמריקאית להפקת סרטים ותוכניות טלוויזיה כמו גם להפצת סרטים. סרטיה הבולטים של החברה הם המכשפה, תורשתי, כיתה ח', הכול בכל מקום בבת אחת, X, האביר הירוק, אור ירח, ליידי בירד ומידסומר.

## היסטוריה
החברה נוסדה ב-20 באוגוסט 2012 על ידי שלושה מתמחים בקולנוע – דניאל כץ, ג'ון הודג'ס ודייוויד פנקל. כץ בחר את שם החברה על שם כביש מהיר A24 באיטליה, בו נסע בזמן שהחליט להקים את החברה.

תאגיד הבידור "גוגנהיים פרטנרס" סיפק את המימון הראשוני. החברה מתמקדת בהפקת תכנים "מנקודת מבט שונה ויצירתית יותר".

## פילמוגרפיה

## קישורים חיצוניים

* 

קטגוריה:חברות אמריקאיות להפקת סרטים
פרנץ לאנג

**פרנץ "פרנצל" לאנג** (בגרמנית: **Franz "Franzl" Lang**; 28 בדצמבר 1930 – 6 בדצמבר 2015) הידוע גם בתור "**מלך ה[[יודל]]**" (בגר': Jodlerkönig) היה זמר יודל אלפיני מבוואריה, גרמניה. לאנג שר רק שירי מוזיקה עממית גרמניים, לאנג שר לרוב בדיאלקטים הבוואריים הכפריים.

## קריירה
לאנג, גדל במינכן, הוכשר כיצרן כלים. הוא החל לנגן על אקורדיון בגיל תשע. פרנץ מוכר (במיוחד בגרמניה) כמלך היודל, הוא הופיע מספר פעמים בהופעת ומחזות זמר. הלהיט הגדול ביותר שלו היה גרסת כיסוי משנת 1968 של הלחנת "Lied Kufsteiner Das" של קרל גנזר. לאורך שנות ה-70, הוא היה שותף קבוע בתוכניות מגוונות מוזיקליות בטלוויזיה המערב גרמנית, במיוחד בתוכנית Lustige Musikanten של ערוץ ZDF. 

לאנג מכר יותר מ-10 מיליון תקליטים; הוא זכה ב-20 תקליטי זהב ותקליט פלטינה אחד בתעשיית ההקלטות הגרמנית.

ביום הולדתו ה-70, הופיע בפעם האחרונה.

## חיים אישיים
לאנג היה נשוי לאשתו יוהנה משנת 1954. היה אב לבן ולבת.
נפטר בבית אבות במינכן ב-6 בדצמבר 2015 מתסמונת כשל רב-מערכתי ונקבר ב-11 בינואר 2016, בבית קברות ביער, עם הקדשות מרובות ממשפחתו וחבריו.

## דיסקוגרפיה
רשימה חלקית:
* Das Bayernland
* Der weißblaue Hammer
* Stimmung beim Jodlerwirt
* Wir kommen von den Bergen
* Zillertal, du bist mei Freud
* Tirol Heimat der Berge

## פילמוגרפיה
* 1956: Salzburger Geschichten
* 1961: Drei weiße Birken
* 1961: Der Orgelbauer von St. Marien
* 1961: Schlagerrevue 1962
* 1962: Tanze mit mir in den Morgen
* 1962: Drei Liebesbriefe aus Tirol

## ראו גם
* היינו

## קישורים חיצוניים

## הערות שוליים

קטגוריה:זמרים גרמנים
קטגוריה:גרמנים שנולדו ב-1930
קטגוריה:גרמנים שנפטרו ב-2015
פרסביטר יהודי אנגליה

**פרסביטר יהודי אנגליה** (כונה גם: **כהן היהודים** או **זקן היהודים**. באנגלית: **Presbyter Judaeorum**) היה תואר שניתן לנושא התפקיד הרם ביותר ביהדות בריטניה לפני גירוש יהודי אנגליה. המינוי היה לכל החיים, אם כי בשניים או שלושה מקרים נושא המשרה התפטר או פוטר. פרין טוענת שפרסביטר יהודי אנגליה היה בסך הכל קצין שאינו קשור לדת האחראי לשמור על סדרי השליטה באוצר היהודים , ולעומתה טובי טוען שהכינויים לנשוא המשרה הלקוחים מן הכנסייה מראים שמדובר בתפקיד בעל אופי דתי.

ידוע בוודאות רק על שישה אנשים שכיהנו בתפקיד בין 1199 ל-1290.

## כיהנו בתפקיד
* הראשון שידוע שכיהן בתפקיד היה יעקב מלונדון, שמונה ב-1199. הזכות לכהן בתפקיד ניתנה לו על ידי המלך ג'ון בשנת מלכותו הראשונה. בתעודת המינוי נכתב שהוא "לכל ימי חייו".
* אחריו כיהן יוסף מלונדון (1217–1236), כשגם לו ניתן התפקיד על ידי המלך ג'ון.
* אהרון מיורק  (1236) מונה בספטמבר 1236 על ידי הנרי השלישי, מלך אנגליה.
* אליהו מלונדון  (1243) מונה גם הוא על ידי הנרי השלישי.
* חיים (חגין) בן משה  (1257). המינוי אושר על ידי אדוארד הראשון, מלך אנגליה.
* חיים דילקריס (1281. הוא מונה בחסותה של אלינור מפרובנס). המינוי אושר על ידי אדוארד הראשון, מלך אנגליה שגירש את היהודים מאנגליה. הוא כיהן עד הגירוש ולא ידוע מה עלה בגורלו.

## ראו גם
* הרב הראשי של בריטניה

## לקריאה נוספת
* 

## קישורים חיצוניים
* 
* 

## הערות שוליים

*
קטגוריה:יהדות בריטניה
יובאן ולאלוקין

**יובאן ולאלוקין** (בסרבית: **Јован Влалукин**; נולד ב-21 במאי 1999 בנובי סאד שברפובליקה הפדרלית של יוגוסלביה) הוא כדורגלן סרבי המשחק בעמדת המגן הימני בקבוצת באצ’קה טופולה מליגת העל הסרבית ובנבחרת סרביה.

## קריירת מועדונים
ולאלוקין גדל במחלקת הנוער של פרטיזן בלגרד. ב-2 ביולי 2018 הושאל לטלאופטיק מהליגה הסרבית השנייה. בסך הכל ערך 43 הופעות ליגה במועדון, בהן הבקיע שלושה שערים.

ב-1 ביולי 2019 חתם במטלאץ גורני מילאנובץ מהליגה הסרבית השנייה. בתום עונת  העפיל עם המועדון לליגת העל הסרבית.

ב-6 ביוני 2022 חתם ולאלוקין בריגה פוטבולה סקולה מליגת העל הלטבית.

ב-22 ביוני 2023 חזר לסרביה וחתם בבאצ’קה טופולה.

## קריירה בינלאומית
ב-25 בינואר 2021 ערך ולאלוקין את הופעת הבכורה שלו בנבחרת סרביה, בתיקו 0-0 נגד נבחרת הרפובליקה הדומיניקנית במשחק ידידות.

## קישורים חיצוניים

קטגוריה:כדורגלנים סרבים
קטגוריה:מגני כדורגל סרבים
קטגוריה:נובי סאד: כדורגלנים
קטגוריה:כדורגלני פרטיזן בלגרד
קטגוריה:כדורגלני טלאופטיק
קטגוריה:כדורגלני ריגה
קטגוריה:כדורגלני באצ'קה טופולה
קטגוריה:כדורגלני נבחרת סרביה
קטגוריה:סרבים שנולדו ב-1999
נורת'רן סול

ממוזער|הלוגו של Northern soul
**נורת'רן סול** (באנגלית: **Northern soul**) או "**סול צפוני**" הוא סגנון מוזיקה וריקוד שצמח בצפון ומרכז אנגליה בסוף שנות ה-60 מסצנת המוד הבריטית, ומבוסס על תת-ז'אנר של מוזיקת נשמה אמריקאית שחורה, במיוחד מאמצע שנות ה-60, עם קצב מהיר יחסית (100 BPM ומעלה) וביט כבד, או מוזיקת סול מערים צפוניות כמו דטרויט, שיקגו ואחרות.

הסגנון נמנע בדרך כלל ממוזיקת מוטאון מהמיינסטרים או כזו המושפעת ממנה וזכתה להצלחה מסחרית משמעותית, וחובבי הז'אנר מתמקדים בעיקר בהקלטות של אמנים פחות מוכרים, שיצאו רק במספר מוגבל.

נורת'רן סול מזוהה עם סגנונות ריקוד ואופנות מיוחדות שצמחו מתוך הסצנה המחתרתית של סוף שנות ה-60 במועדונים כמו "Twisted Wheel" במנצ'סטר והתפשטו במהירות לאולמות ריקודים ומועדוני לילה אחרים בוויגאן ("Wigan Casino") בלקפול ("Blackpool Mecca"), וסטוק-און-טרנט ("Golden Torch").

בתחילת שנות ה-70 הקצב המועדף הפך ליותר מהיר ותזזיתי, וסגנון הריקוד הפך לאתלטי יותר, ומזכיר מעט את סגנונות הריקוד המאוחרים יותר של דיסקו וברייקדאנס.

המאפיין העיקרי במוזיקת נורת'רן סול הוא הסינקופציה של ביט כבד, והקצב המהיר של תקליטי מוטאון של אמצע שנות ה-60, שבדרך כלל שולבו עם שירה מלאת רגש. בספר *"*Last Night a DJ Saved My Life", הסוקר את ההיסטוריה וההתפתחות של תקליטנות, מתואר נורת'רן סול כ"ז'אנר שנבנה מכישלונות": "נורת'רן סול הייתה המוזיקה שנוצרה על ידי מאות זמרים ולהקות שהעתיקו את הסאונד של דטרויט ושל הפופ של מוטאון. רוב התקליטים היו כישלון מוחלט כשיצאו לאור... אבל בצפון אנגליה, מסוף שנות ה-60 ועד לימי הזוהר שלה באמצע שנות ה-70, הם קמו לתחיה".

חלק מהתקליטים היו כל כך נדירים שהיה ידוע רק על קומץ עותקים, ותקליטנים ומועדונים ספציפיים היו קשורים לתקליטים מסוימים שהיו כמעט אך ורק ניתנים לשמיעה אצלם. התחרותיות בין תקליטנים הובילה אותם לטשטש את הלייבלים על התקליטים שלהם. התדמית והמוניטין של תקליטנים בסצנת הנורת'רן סול הועצמה על ידי החזקת תקליטים נדירים, אבל הבלעדיות לא הספיקה בפני עצמה, והתקליטים היו צריכים להתאים לסגנון מוזיקלי מסוים ולזכות לקבלה על רחבת הריקודים. לסצנת הסול הצפוני הייתה השפעה ניכרת על תרבות הדיג'יי, והיא נחשבת כחלק חשוב ביצירת תרבות המועדונים העכשווית ואת תרבות הדיג'יי כסופרסטאר של שנות ה-2000. כמו בתרבות המועדונים העכשווית, תקליטני הנורת'רן סול בנו קהל מעריצים המבוסס על סיפוק הרצונות של הקהל למוזיקה שלא יכלו לשמוע בשום מקום אחר. במבט היסטורי, לנורת'רן סול הייתה תרומה משמעותית ביצירת רשת של מועדונים, דיג'ייז, אספני תקליטים וסוחרים בבריטניה, והייתה סצנת המוזיקה הראשונה שסיפקה למצעדים הבריטיים תקליטים שנמכרו לחלוטין בכוח ההשמעה במועדונים.

## הערות שוליים

קטגוריה:מוזיקת נשמה
קטגוריה:מוזיקה בריטית
קטגוריה:תת-תרבויות
קטגוריה:קצרמר מוזיקה